’ ત્યારે અમે એમને આજની રાજકીય વાસ્તવિકતાનું પરમદર્શન કરાવતાં કહ્યું : ‘સાહેબ, ચાલુ સંસદે કેટલાક સાંસદો જે કેકારવ કરતા હોય છે, બૂમબરાડા પાડતા હોય છે, ક્યારેક તો અંગકસરતના પ્રયોગો પણ બતાવતા હોય છે, અરે એ વાત જવા દો, ક્યારેક તો બિનસંસદીય શબ્દોનો ઉપયોગ કરીને ગાળાગાળી કરતા હોય છે, એકબીજા પર ખુરશીઓ અને માઇક ફેંકતા હોય છે એ બધું જો સારું કહેવાતું હોય, આ બધાનો જો કોઈ વિરોધ કરતું ન હોય, અને આવાં વર્તનને, સંસદની ગરિમા વધારનારાં વર્તન તરીકે સહર્ષ સ્વીકારી લેવામાં આવતું હોય – આવાં વર્તન બદલ એક પણ નેતા, સાંસદ કે ધારાસભ્ય સમ ખાવા પૂરતોય ખેદ કે અફસોસ વ્યક્ત ન કરે – એ બધું જો સારું કહેવાતું હોય, એ બધું જો હળવાશથી સ્વીકારી લેવાતું હોય તો એવા રાજકીય સંસ્કારી માહોલમાં રાહુલ ગાંધીનું આ વર્તન ખરેખર અશોભનીય કહેવાય!